Rettenetes tragédiáról jött hír, három gyerek és egy nő halt meg - Ripost
Rettenetes tragédiáról jött hír, három gyerek és egy nő halt meg
A szörnyûség egy vasúti átjárónál történt Franciaországban. A baleset körülményeit vizsgálják.
franciország,
Egy nő és három gyerek életét vesztette hétfőn egy vasúti átjárónál történt balesetben Franciaország észak-keleti részén, ahol egy vonat elsodort egy, a vasúti pályán álló kocsit, amelyben az áldozatok ültek - közölték az illetékes hatóságok. A balesetben a vonaton utazók közül négyen könnyebben megsérültek, míg a mozdonyvezető sokkos állapotba került a francia vasúttársaság, az SNCF közlése szerint - írja az MTI.
"Úgy tűnik, hogy az autó akkor ment neki a lezárt sorompónak, amikor a vonat éppen arra haladt" - mondta Philippe Maussire, a balesethez közeli Avenay-Val-d'Or település polgármestere a francia sajtónak.
Three children and an adult were killed when a train smashed into their car Monday at a level crossing in eastern France, the mayor of the local town said. https://t.co/vqYy11HI4R AvenayValdOr pic.twitter.com/bDv84ViLYd
— AFP news agency (AFP) 2019. július 15.
A polgármester elmondta: a sofőr óvodai kisegítő volt, és három kisgyereket vitt az autójában. A rendőrség a baleset körülményeinek részletezése nélkül, közleményben megerősítette, hogy a balesetnek négy áldozata, egy nő és három gyerek, valamint négy könnyebb sérültje van. Az ügyet a kelet-franciaországi Reims ügyészsége vizsgálja.